Ohjelman ovat mahdollistaneet Joyce Meyerin työn tukijat.
Jumalan tarkoitus on käsittämätön, kun käymme läpi vaikeuksia.
Jotkut teistä käytte läpi syviä vaikeuksia.
Et ymmärrä tilannetta, eikä se tunnu reilulta.
Mutta turvaa Jumalaan ja tee hyvää.
ILOA ARKEEN
Älä anna kärsimyksesi mennä hukkaan, osa 2/2
Voit päättää, miten reagoit, jo ennen kuin loukkaannut.
Näiden päätösten pitäisi kuulua uskonelämäämme.
Pyydämme: "Herra, jos minua loukataan, -
auta minua reagoimaan oikein.
Auta, etten loukkaannu." Ole valmis antamaan anteeksi.
Hab. 3:16-19: -
"Minä kuulin tämän, ja minun ruumiini vapisee, -
minun huuleni värisevät huudosta, mätä menee minun luihini, -
minä seison paikallani ja tutisen, -
kun minun täytyy hiljaa odottaa ahdistuksen päivää, -
jolloin kansan kimppuun käy hyökkääjä."
Habakuk tiesi vihollisen hyökkäyksestä etukäteen.
Hän tiesi, että vaikeuksia oli tulossa. Hän vapisi ja tutisi.
Jos lääkäri soittaa ja pyytää tulemaan vastaanotolle heti, -
voit vähän hätkähtää. Pelästyt jo ennen, kuin menet paikalle.
Mutta Habakuk teki päätöksen jo ennen vihollisen saapumista.
"Sillä ei viikunapuu kukoista, eikä viiniköynnöksissä ole rypäleitä; -
öljypuun sato pettää, eivätkä pellot tuota syötävää.
Lampaat ovat kadonneet tarhasta, eikä ole karjaa vajoissa.
Mutta minä riemuitsen Herrassa..."
Olivatpa asiat miten huonosti tahansa, Habakuk päätti iloita Herrassa.
Voimme päättää etukäteen iloita Herrassa, tapahtui, mitä tapahtui.
Kerron nyt asian, josta ette pidä. Kerron silti, koska se on totta.
Kaikki ei aina pääty haluamallasi tavalla.
Tervetuloa oikeaan elämään.
Emme ole elokuvassa emmekä saippuaoopperassa.
Ihmiset ovat ilkeitä, itsekkäitä ja itsekeskeisiä.
Sinua voidaan käyttää hyväksi tai haavoittaa.
Voit silti tehdä päätöksen.
Sinun ei tarvitse vihata ilkeitä ihmisiä -
vaan voit tuntea myötätuntoa heitä kohtaan. Niin kuuluu toimia.
Minäkin lopulta säälin isääni, -
koska hän ei ollut saanut kunnon eväitä elämään.
Ei hän silti toiminut minua kohtaan oikein, ja hän tiesi sen.
Mutta hän ei osannut elää vastuullista elämää.
Kukaan ei mennyt hänen hautajaisiinsa. Kukaan ei välittänyt.
Elämänsä lopussa hän tunsi vain katumusta.
Älä heitä elämääsi hukkaan, -
vaan toimi niin, että voit olla vanhana tyytyväinen elämääsi.
Amp. Bible: "Iloitsen, koska Herra on voimani, rohkeuden lähteeni -
ja voittamaton armeijani.
Hän tekee minun jalkani nopsiksi niinkuin peurat -
ja auttaa minua käymään eteenpäin kukkuloilla hengellisellä varmuudella."
Amplified-käännös määrittelee kukkulat haasteiksi ja vastuuksi.
Tajusittehan asian, ettei minun tarvitse kerrata.
Saarnani otsikko on "älä heitä kipuasi hukkaan".
Kaikki me haavoitumme ja tahdomme parantua.
Mutta kaikki eivät ole valmiita auttamaan toisia.
Uskon, että elämämme tapahtumilla on tarkoitus.
Ei Jumala meitä haavoita, -
mutta mielestäni hän voisi vapauttaa meidät vaikeuksista nopeammin.
Moniko on samaa mieltä?
On hämmentävää, miksei hän heti päästä meitä pulasta.
"Jos voisit vapauttaa minut jo nyt, miksi minun pitää kestää tätä vuosi?"
Olemme kuin lapsia.
Joskus lasten pitää antaa tuntea kipua jonkun aikaa, -
jotta he oppisivat läksyn. Toimit näin, koska rakastat heitä.
Heidän pitää oppia käyttäytymään eri tavalla.
Eli jos olen hankkiutunut vaikeuksiin -
tiedon puutteen, väärien valintojen tai tottelemattomuuden vuoksi, -
joskus on parempi, ettei minua heti päästetä pinteestä.
Saan sen sijaan opetuksen.
Saamme aina elämänkokemusta siitä, mitä käymme läpi.
Jumala etsii valtakuntaansa työntekijöitä, -
joilla on elämänkokemusta.
Sinulla on ehkä viisi tutkintoa, -
mutta ihminen, jolla on niiden sijaan monta vuotta kokemusta, -
on hyödyllisempi.
"Elämäni on mennyt hukkaan." Ei sen tarvitse mennä.
Kun Jeesus ruokki 5000, jäljelle jäi vain palasia.
Hän kehotti keräämään myös palat, ettei mitään menisi hukkaan.
Samaa Jumala haluaa sanoa sinulle. Hän haluaa kerätä kaikki palaset, -
kaikki jäljelle jääneet arvottomina pitämäsi muruset.
Kerää kaikki, minkä arvelet olevan elämässäsi hukkaan heitettyä.
Sano: "Tässä on sotkuni, Herra. Jos voit tehdä sillä jotain, se on sinun."
Hän ottaa elämäsi sirpaleet ja voi tehdä niistä jotain kaunista.
Armossaan hän voi käyttää surujasi jonkun toisen siunaukseksi.
Jos pidät opetuksestani, tiedät varmaan, miksi.
Siksi, etten saarnaa kirjasta.
Elämänkokemus erottaa kuivan, kuolleen teologian -
voidellusta julistuksesta.
Sanonko uudelleen? - Kyllä.
Elämänkokemus erottaa kuivan, kuolleen teologian -
voidellusta, elämää muuttavasta julistuksesta.
Kaksi ihmistä voi esittää saman saarnan, -
mutta jos toisen saarna on peräisin kirjasta, saatat nukahtaa sen aikana.
Mutta jos saman saarnan julistaa ihminen, joka on kokenut asian -
ja palaa Herralle, sanoma uppoaa sydämeen ja muuttaa elämän.
En itse opeta asioista, joista en tiedä mitään.
Joku sanoi, että minun pitäisi tehdä opetussarja Ilmestyskirjasta.
Vastasin: "Eikä pitäisi!"
En tee Ilmestyskirjasta opetussarjaa, koska en ymmärrä sitä!
Se on tärkeä kirja ja luen sitä, koska saamme siitä siunauksen.
Mutta lopunajoista on olemassa tuhat eri teoriaa.
Minun teoriani on, että meidän pitää olla valmiita lähtemään milloin vaan.
Miksi meidän pitäisi tietää kaikki etukäteen?
Paavalikin uskoi elävänsä lopun aikoja.
Sanomme aina, että Jeesus palaa pian.
Jos Paavali eli lopun aikoja, nyt ollaan jo aika lopussa.
En tiedä, palaako Jeesus minun elinaikanani.
Mutta vaikka hän tulisi tänä yönä, olen valmis lähtöön.
Sillä tavoin kannattaa elää.
Ei kannata ajatella, että pitää kuunnella sarja Ilmestyskirjasta, -
ennen kuin voi valmistautua hänen paluuseensa.
Meidän on oltava valmiina koko ajan.
Älä pelkää kuolemaa. Kun pääsemme taivaaseen, silloin elämä vasta alkaa.
Jeesus palaa pian, eikä nyt ole aika vetkutella eikä sekoilla -
vaan tehdä sitä, mihin meidät on kutsuttu.
Tai ainakin voimme antaa anteeksi kaikille, jotka ovat meitä loukanneet.
Voimme päättää, ettemme elä vihaisina meitä haavoittaville.
Aion rukoilla heidän puolestaan Sanan ohjeen mukaan.
Haluan heidän pelastuvan kadotuksesta ja saavan hyvän elämän
Kun alat tehdä niin, paholainen väistyy eikä enää hallitse elämääsi.
Meillä taitaa olla täällä pikku nuotio Hengen tulta.
Minulla on tässä 20 saarnaa, ja taisin kadottaa punaisen langan.
Tulkoon piinastasi palvelutehtävä.
Puhuin vastikään erään tytön kanssa.
Hänen elämänsä ei ollut sujunut yhtään hänen toiveidensa mukaan.
Muistan hänet, ennen kuin hän meni naimisiin.
Näytti siltä, että hänestä tulisi oikein hyvä julistaja.
Hän oli meillä mukana vankilatyössä. Hän meni naimisiin.
Hänen tyttärensä kärsi CP-vammasta ja autismista.
Elämä oli rankkaa.
Hän sai pojan, jonka sanottiin myös olevan autistinen, -
mutta hän sanoi: "En hyväksy diagnoosia." Poika olikin normaali.
Mutta nainen ei katkeroitunut vaikeuksistaan, -
vaan siitä on tullut hänen palvelutehtävänsä.
Hän pyrkii saamaan seurakunnille -
erityisen ohjelman ja vapaaehtoisia, -
jotka huolehtivat sunnuntaiaamuisin erityislapsista.
Vanhemmat saavat istua kerran viikossa yhdessä kirkossa.
Minulla ei ole ollut erityislasta, joten en tiedä, millaista se on.
Mutta jos yrittää kääntää pahan hyväksi, -
oma kipu lievenee.
Tilanne voi silti olla hankala.
Mutta itsekin yritän käyttää kokemaani avuksi toisille.
Olen nähnyt, mitä Jumala voi tehdä, jos noudattaa hänen tahtoaan.
Maailma ei ymmärrä, -
että murhenäytelmästä voi selvitä voitokkaana -
ja hengellisesti kasvaneena.
Sellaista Jumalaa me palvelemme.
Hän voi muuttaa murhenäytelmän siunaukseksi.
On paljon sellaista, jota en tiedä. Mutta yhden asian tiedän.
Jos tahdomme tehdä Jumalan tahdon ja rakastamme häntä, -
hän ottaa kaikki kärsimyksemme ja kääntää ne hyväksemme.
Meillä on työtovereiden ja tuttujen kesken sanonta: -
"Tämä kääntyy hyväksi."
Jos toimit Jumalan tahdon mukaan, vaikeudestasi seuraa hyvää.
En lupaa tottelemattomille mitään.
Puhun niille, jotka rakastavat ja tottelevat Jumalaa.
Tämän viikonlopun teema on "kärsinyt muttei katkera".
Se tarkoittaa, -
että päästetään irti menneisyyden painolasteista eikä keksitä tekosyitä.
"Et tiedä, miten vaikeaa on." Tiedän kyllä, miten vaikeaa voi olla.
Jumala ei voitele meitä helppoa elämää varten.
Pystymme kuitenkin tekemään sen, mihin Jumala meidät kutsuu, -
koska hän auttaa meitä. Sinäkin pystyt antamaan anteeksi.
2. Kor. 1:3-4 on hieno kohta: -
"Kiitetty olkoon meidän Herramme Jeesuksen Kristuksen Jumala ja Isä, -
laupeuden Isä ja kaiken lohdutuksen Jumala, -
joka lohduttaa meitä kaikessa ahdistuksessamme, -
että me sillä lohdutuksella, jolla Jumala meitä itseämme lohduttaa, -
voisimme lohduttaa niitä, jotka kaikkinaisessa ahdistuksessa ovat."
Kun meillä on ahdistus, saamme pyytää apua lohdutuksen Jumalalta.
Hän saapuu sinua lohduttamaan, -
jotta olosi olisi parempi, mutta muustakin syystä.
Ensin hän parantaa haavasi, -
ja sitten hän lähettää sinut lohduttamaan toisia.
Koska olet nähnyt, mitä Jumala on omassa elämässäsi tehnyt, -
olet saanut valtuutuksen ja varustuksen -
kertoa toiselle: "Jumala haluaa lohduttaa sinua.
Sinä selviät kyllä." Ihmiset uskovat sinua, -
ei siksi, että olisit saanut heidät vakuuttuneiksi, -
vaan siksi koska elämässäsi on kokemustesi tähden voitelu.
Kun käy läpi vaikeuksia, saa voitelun.
Naisen piti särkeä pullo voidakseen voidella Jeesuksen jalat.
Täytyy tapahtua murtumista, jotta voiteluöljy pääsee esiin.
Öljy saatiin murskaamalla siemeniä.
Joskus lihamme pitää murtaa, -
jotta voisimme auttaa muita.
Olemme sanoneet Herralle: "Tämä on liikaa. Nyt varmasti kuolen."
Eräänä päivänä huomaatkin kuolleesi.
Kuolen, jotta Kristus voisi elää kauttani.
Kuulitteko, mitä sanoin?
"En kestä tätä." Kestät kyllä. Jos et kestäisi, sinulle ei olisi sitä annettu.
Kun Jumala on sinua lohduttanut, hän odottaa sinun lohduttavan toisia.
Ei hän paranna meitä vain siksi, -
että jäisimme lekottelemaan hyvään oloomme.
Elämälläsi on tarkoitus. Muuten olisit jo taivaassa.
Jumalalla on tarkoitus kaikenikäisille.
Jos olet elossa, elämälläsi on tarkoitus.
Älä jää tuijottamaan julistajaa ja hänen tekemisiään -
vaan ota selville, mitä Jumala tahtoo sinun tekevän ja ala tehdä niin.
Luultavasti hän ei anna sinulle puhujan tehtävää.
Parempi, jos ei annakaan.
Mutta jokainen teistä pystyy auttamaan jotakuta toista.
Voit saada hymyn toisen huulille auttamalla häntä.
Tulet itse niin iloiseksi, ettet tiedä, miten päin olisit.
Kun käymme läpi vaikeita asioita, emme ymmärrä Jumalan tarkoitusta.
Tiedän, että jotkut teistä käytte läpi syviä vaikeuksia.
Et ymmärrä tilannetta, eikä se tunnu reilulta.
Mutta turvaa Jumalaan ja tee hyvää.
Olen alkanut huomata, -
etten pysty ratkaisemaan omia ongelmiani.
Ongelmat ovat olleet sellaisia, joille en voi mitään.
Silti Jumala käytti minua ratkaisemaan toisten ongelmia.
Harmillista!
Miksi käytät minua auttamaan muita, vaikken voi auttaa edes itseäni?
Mutta Jumala ei haluakaan meidän auttavan itse itseämme.
Hän haluaa meidän auttavan toisiamme.
Kun autan jotakuta toista, Jumala auttaa minua.
Mutta jos katson itseeni ja yritän auttaa itseäni -
eikä minulla ole aikaa sinulle, en saa itsekään apua.
Käsitättekö asian?
Jos sinulla on ongelma, älä yritä ratkaista sitä itse.
Tee, mitä Jumala käskee, mutta ole myös siunauksena muille.
Emmekö voisi jo alkaa toimia, kuten kristityn tulee?
Pitää vain tarttua toimeen. "Uuden käskyn minä annan teille, -
että rakastatte toisianne, niinkuin minä olen teitä rakastanut...
Siitä kaikki tuntevat teidät minun opetuslapsikseni..."
Voimme vakuuttaa maailman rakastamalla toisiamme.
Rakasta vihollisiasi sekä uskovia veljiäsi ja sisariasi.
Anna anteeksi niille, jotka kohtelevat sinua huonosti. Siunaa ja auta heitä.
Kun Joosefia oli loukattu, hän parani ja ryhtyi auttamaan toisia.
1. Moos. 50:18-21: "Sitten tulivat Joosefin veljet itse, -
lankesivat maahan hänen eteensä ja sanoivat: -
'Katso, me olemme sinun orjiasi!'" He olivat myyneet Joosefin.
Mutta Joosef vastasi heille: -
'Älkää peljätkö, olenko minä Jumalan sijassa?"
Kosto on hänen, ei meidän.
Emme etsi tilaisuutta antaa samalla mitalla takaisin.
Tehtävämme on siunata toisia.
Jumala pitää huolen muusta.
Minun tehtäväni on vain siunata. Jumala huolehtii muusta.
"Te tosin hankitsitte minua vastaan pahaa, -
mutta Jumala on kääntänyt sen hyväksi, -
että hän saisi aikaan sen, mikä nyt on tapahtunut, -
ja pitäisi hengissä paljon kansaa."
Jumala nosti Joosefin asemaan, jossa tämä voisi hoitaa tehtävän -
asianmukaisella kokemuksella.
Hän sai hoitaa faaraon taloutta nälänhädän aikana.
Hän sai samalla tilaisuuden pitää huolen omasta perheestään, -
joka oli häntä kohdellut kaltoin. Jumala on meitä paljon fiksumpi.
Ruut oli murheissaan, kun hänen miehensä ja lankonsa kuolivat.
Hänen anoppinsa Noomi oli juutalainen. Ruut oli mooabilainen.
Hän oli palvonut mooabilaisten jumalaa.
Noomi päätti miehensä ja poikiensa kuoltua -
palata kansansa luo Juudaan.
Noomi rohkaisi mooabilaista Ruutia palaamaan kotiinsa.
Noomi sanoi: "Olen köyhä. En voi pitää sinusta huolta."
Mutta Ruut valitsi vaikeamman polun.
Vaikeampaa tietä ei moni valitse.
Mooses valitsi.
Hän otti mieluummin kärsiäkseen vaivaa -
yhdessä Jumalan kansan kanssa kuin eli faaraon poikana.
Hän jätti mukavan elämän tehdäkseen Jumalan tahdon -
ja voidakseen auttaa toisia.
Ruut päätti jäädä anoppinsa seuraan.
Ruutin piti lähteä pellolle uurastamaan, jotta he saivat ruokaa.
Hän valitsi rankemman polun, koska koki sen Jumalan tahdoksi.
Hän sanoi: "Sinun kansasi on minun kansani, -
sinun Jumalasi minun Jumalani."
Ruut sai miehekseen seudun rikkaimman miehen -
ja pääsi Kristuksen esiäidiksi. Ei hassumpi palkkio.
Tuskallamme voi olla tarkoitus, jos toimimme Jumalan tahdon mukaan.
Itsemme lisäksi muutkin saavat siunauksen.
Anna surusi muuttua siunaukseksi.
Suomennos: Annamari Kortelainen